**Zmluva o ubytovaní**

uzatvorená podľa § 754 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“)

**Ubytovateľ:**

Meno a Priezvisko *(obchodné meno)*: ........................................................................

Rodné priezvisko: ........................................................................

Bydlisko *(sídlo)*: ........................................................................

Dátum narodenia *(IČO)*: ........................................................................

IBAN: ........................................................................

Banka: ........................................................................

(ďalej len„ubytovateľ“)

**a**

**Objednávateľ:**

Meno a Priezvisko *(obchodné meno)*: ........................................................................

Rodné priezvisko: ........................................................................

Bydlisko *(sídlo)*: ........................................................................

Dátum narodenia *(IČO)*: ........................................................................

IBAN: ........................................................................

Banka: ........................................................................

(ďalej len„objednávateľ“ alebo „ubytovaný“)

**Článok I**

**Predmet zmluvy**

1. Na základe tejto zmluvy ubytovateľ poskytne objednávateľovi prechodné ubytovanie v mieste ubytovania, ktorým sa rozumie:

 ........................ *(napr. chatka s číslom 25 v rekreačnej oblasti Jahodná, izba č. 331 na treťom poschodí hotela Inka v Trnave, izbu v penzióne Amálka vo Vysokých Tatrách, a pod.)*.

1. Prechodné ubytovanie bude objednávateľovi poskytnuté v nasledujúcom období:

........................ *(napr. v dátume od 01.08.2017 do 10.08.2017, v 35. týždni daného roku, a pod.)*.

1. Cena ubytovania bola stanovená dohodou zmluvných strán vo výške:

........................ Eur *(napr. 35 Eur/izba/deň, 150 Eur za celé obdobie ubytovania, a pod.)*.

1. Cena ubytovania je splatná najneskôr v deň nástupu objednávateľa na ubytovanie, ak sa zmluvné strany nedohodnú inak. Prípadná záloha vopred poskytnutá ubytovateľovi objednávateľom sa započíta na úhradu ceny ubytovania, ak nebude dohodnuté inak.

**Článok II**

**Práva a povinnosti zmluvných strán**

1. Ubytovaný má právo užívať priestory, ktoré mu boli na ubytovanie vyhradené, ako aj užívať spoločné priestory ubytovacieho zariadenia a používať služby, ktorých poskytovanie je s ubytovaním spojené.
2. Spolu s ubytovaným sú oprávnené užívať vyhradené ubytovacie priestory len vopred ubytovateľom schválené tretie osoby. Ubytovaný je povinný informovať ubytovateľa vopred o počte tretích osôb a vzťahu k týmto osobám. Na požiadanie ubytovaný poskytne ubytovateľovi údaje o tretích osobách v rozsahu meno, priezvisko, bydlisko a dátum narodenia, pričom ubytovateľ má právo vyžadovať predloženie dokladu totožnosti alebo iného relevantného dokladu, prostredníctvom ktorého je možné skontrolovať správnosť údajov poskytnutých o tretích osobách. Ubytovaný je povinný informovať tretie osoby o ich právach a povinnostiach. Ubytovaný zodpovedá za riadne užívanie ubytovacích priestorov a za všetky prípadné škody spôsobené tretími osobami.
3. Ubytovaný a osoby podľa ods. 2 tohto článku tejto zmluvy sú povinné užívať priestory vyhradené na ubytovanie a plnenia spojené s ubytovaním riadne; v týchto priestoroch sa nesmie bez súhlasu ubytovateľa vykonávať žiadne podstatné zmeny.
4. Ubytovateľ je povinný odovzdať ubytovanému priestory vyhradené mu na ubytovanie v stave spôsobilom na riadne užívanie a zabezpečiť mu nerušený výkon jeho práv spojených s ubytovaním. Zodpovednosť ubytovateľa za veci vnesené do ubytovacích priestorov ubytovaným sa riadi ustanovením § 758 Občianskeho zákonníka.

**Článok III**

**Skončenie ubytovania**

1. Prechodné ubytovanie končí uplynutím dohodnutej doby ubytovania.
2. Pred uplynutím dohodnutej doby ubytovania môže prechodné ubytovanie skončiť odstúpením ubytovaného od tejto zmluvy bez uvedenia dôvodu. Ubytovaný je v takom prípade povinný ujmu vzniknutú ubytovateľovi predčasným zrušením ubytovania nahradiť, iba ak nemohol ubytovateľ ujme zabrániť. Ak ubytovaný odstúpil od zmluvy po začiatku ubytovania, je povinný ubytovateľovi vždy uhradiť aspoň pomernú časť dohodnutej ceny ubytovania.

1. Pred uplynutím dohodnutej doby ubytovania môže prechodné ubytovanie skončiť odstúpením ubytovateľa od tejto zmluvy z dôvodu, že ubytovaný alebo osoby s ním užívajúce ubytovacie priestory v ubytovacom zariadení aj napriek výstrahe hrubo porušujú dobré mravy alebo ubytovaný inak hrubo porušuje svoje povinnosti zo zmluvy.

1. Možnosť odstúpiť od zmluvy podľa Občianskeho zákonníka z iných dôvodov než sú uvedené v tejto zmluve nie je vyššie uvedenými ustanoveniami dotknutá.
2. Pri skončení ubytovania vráti ubytovaný ubytovateľovi kľúče od predmetu ubytovania, príp. iné hnuteľné veci, ktoré pri vzniku ubytovania od ubytovateľa obdržal.

**Článok IV.**

**Záverečné ustanovenia**

1. Zmluvné strany si zmluvu pred jej podpisom prečítali, je pre nich určitá a zrozumiteľná a vyjadruje ich slobodnú a vážnu vôľu. Na znak súhlasu ju vlastnoručne podpisujú.
2. Zmluva sa vyhotovuje v dvoch (2) rovnopisoch, pričom obe zmluvné strany obdržia po jednom (1) rovnopise.
3. Zmluvu možno meniť a dopĺňať len písomnými dodatkami podpísanými oboma zmluvnými stranami.
4. Právne vzťahy neupravené touto zmluvou sa spravujú príslušnými ustanoveniami o zmluve o ubytovaní v Občianskom zákonníku. Súčasťou tejto zmluvy je ubytovací poriadok ubytovacieho zariadenia v prípade, ak bol vyhotovený a za predpokladu, že ním bol ubytovaný zo strany ubytovateľa oboznámený.
5. Zmluva nadobúda platnosť a účinnosť dňom podpisu všetkými účastníkmi.

V ......................... dňa .........................

|  |  |
| --- | --- |
| Ubytovateľ:Podpis.......................................................*Meno a Priezvisko* | Ubytovaný:Podpis.......................................................*Meno a Priezvisko*  |
|  |  |

Alternatíva podpisu pre prípad, ak je účastníkom zmluvy právnická osoba:

.......................................................

*Obchodné meno*

konajúci*:* .........................*, funkcia (uviesť funkciu osoby konajúcej v mene právnickej osoby, napr. konateľ)*